1901માં મહારાણી વિક્ટોરિયાનું અવસાન થયું. મુંબઈના મહાજને એમનું કોઈ સ્મારક રચવા ઠરાવ્યું. કોઈ દયાવાન ડાહ્યા માણસે સૂચવ્યું કે, અંધશાળા કરવી ઘટે. સૂચન સાચું હતું પણ તેનો અમલ અઘરો હતો. કારણ કે વિદ્યાર્થીઓ મળે, પણ એને ભણાવનાર યોગ્ય શિક્ષક ક્યાંથી કાઢવો ? આ અઘરા સવાલનો જવાબ શિક્ષણ નિયામક ગિબ્સે આપ્યો. એમણે કહ્યું :”અંધ માણસ માટે અંધ શિક્ષક જ જોઈએ. વળી સમભાવી જોઈએ અને શિક્ષણનો પણ નિષ્ણાત હોવો જોઈએ.’ આવો એક જ માણસ મારા ધ્યાનમાં છે અને તે અમદાવાદના ડૉક્ટર છત્રપતિ.”